מהר מאוד ההתעניינות שלי באימונים עצמם ירדה, והדברים שהיו פחות משמעותיים בעיניי בהתחלה הפכו לסיבה שזו הייתה אחת התקופות היפות בחיי: האנשים ואימוני הטאי-צ'י וצ'י-קונג. בחודש-חודשיים הראשונים הגוף כואב כל הזמן, אבל כשמרימים את הראש רואים שלכולם כואב, ומתחילים לשים את הכאב של הסובבים אותך לפני הכאב האישי שלך. הרצון להכיר, להבין ולקבל את הסובבים הקנה לי אושר פנימי חזק מאוד. אחרי חודשים של אימונים שברתי את אחת מאצבעות ידי ונסעתי לבית חולים ביום למחרת, רק כדי למצוא את עצמי בבית חולים סיני, לא מדבר יותר מ-10 מילים בסינית עם אצבע שבורה וגוף כואב, ופשוט צוחק, לא רק צוחק אלא נקרע מצחוק, בצחוק מתגלגל של אושר.
לאימון במנזר יש ליצור קשר עם הנזירים באתר המנזר או במייל: academy@chinashaolins.com. האירוח על בסיס מקום פנוי.
כללי, סיפורים אישיים